**PROJEKTO „JUNGTINIS LIETUVOS VAIKŲ CHORAS“ NUOSTATAI**

**(2018 10-2019 03)**

1. **BENDROSIOS NUOSTATOS**
2. 2018-2019 m. projekto „Jungtinis Lietuvos vaikų choras“ nuostatai reglamentuoja projekto tikslus, uždavinius, dalyvius, eigą ir dalyvavimo sąlygas.
3. Projektą organizuoja VšĮ Choro studija „Ugnelė“ ir valstybės biudžetinė įstaiga Lietuvos nacionalinis kultūros centras.
4. **PROJEKTO TIKSLAI IR UŽDAVINIAI**
5. Plėsti choro, kuriame dainuoja vaikai iš visos Lietuvos, veiklą, su šiuo choru surengti koncertą, skirtą Lietuvos nepriklausomybės atkūrimo dienai paminėti.
6. Tęsti choro padalinių Šakiuose, Gargžduose ir Visagine veiklą, įkurti naują padalinį Naujojoje Akmenėje.
7. Suteikti galimybę rajonuose ir nedideliuose miesteliuose gyvenantiems vaikams reguliariai ir kokybiškai tobulinti savo muzikines žinias ir gebėjimus.
8. Suteikti galimybę rajonuose ir nedideliuose miesteliuose dirbantiems chorų dirigentams plėsti akiratį, megzti profesines pažintis, mokytis naujų metodų, rengti jiems seminarus.
9. Suteikti galimybę choruose dar nedainuojantiems vaikams ir chorų dar neturintiems muzikos pedagogams artimiau susipažinti su chorine veikla, paskatinti juos kurti naujus chorus.
10. Kelti Lietuvos vaikų chorų dainavimo lygį.
11. Skatinti chorinį judėjimą ir populiarinti jį visuomenėje.
12. **DALYVIAI**
13. Projekte gali dalyvauti 11–17 metų vaikai iš Lietuvos formaliojo ugdymo mokyklų, muzikos mokyklų, chorinio dainavimo mokyklų, chorų studijų ir kitų vaikų švietimu ir laisvalaikiu užsiimančių institucijų ar organizacijų. Muzikinė patirtis dalyvavimui nebūtina.
14. Kiekviena projekte dalyvaujanti institucija ar organizacija deleguoja 2-6 vaikus ir 1 mokytoją ar vaikus lydintį asmenį (muzikos pedagogą).
15. Kiekviena institucija ar organizacija dalyvauja tame padalinyje (Šakiuose, Gargžduose, Visagine ir Naujojoje Akmenėje), kuris jai geografiškai artimiausias.
16. **LAIKAS IR VIETA**
17. Projekto veikla vyks:
    1. Šakiuose – 2018 m. spalio 20, lapkričio 10, gruodžio 9, 2019 m. sausio 12, vasario 2, vasario 23, kovo 2 d. Šakių rajono meno mokykloje, S. Nėries g. 1, Šakiai;
    2. Gargžduose – 2018 m. spalio 27, lapkričio 17, gruodžio 8 d., 2019 m. sausio 12, sausio 26, vasario 9, kovo 2 d. Gargždų muzikos mokykloje, Kvietinių g. 2, Gargždai;
    3. Visagine – 2018 m. spalio 13, lapkričio 10, gruodžio 8, 2019 m. sausio 5, sausio 26, vasario 18, kovo 2 d. Visagino Česlovo Sasnausko menų mokykloje, Festivalio g. 3A, Visaginas;
    4. Naujojoje Akmenėje – 2018 m. spalio 27, lapkričio 24, gruodžio 15, 2019 m. sausio 5, sausio 26, vasario 9, vasario 23 d. Akmenės rajono savivaldybės kultūros centre, Nepriklausomybės al. 25, Naujoji Akmenė.
18. Kiekviena repeticijų ir seminarų diena prasideda 10.00 val. ir baigiasi 17.00 val.
19. Jungtinio Lietuvos vaikų choro koncertas vyks 2019 m. kovo 9 arba 10 d. Vilniaus Šv. Jonų bažnyčioje. Šiame koncerte dalyvaus visų padalinių choristai. Iki kovo 11 d. kiekvienas padalinys gali organizuoti atskirus koncertus savo mieste.
20. **DALYVAVIMO SĄLYGOS**
21. Norinčios dalyvauti įstaigos ir organizacijos užpildo elektronines anketas:
    1. Šakiuose – https://goo.gl/forms/YGKUF0F9eLCyqTKi1 (registracija iki 2018 m. spalio 13 d.)
    2. Gargžduose – https://goo.gl/forms/40lJM3Jf6vidqzJD2 (registracija iki 2018 m. spalio 20 d.)
    3. Visagine – <https://goo.gl/forms/u6SiDDeRQ4h8o4n93> (registracija iki 2018 m. spalio 10 d.)
    4. Naujojoje Akmenėje – https://goo.gl/forms/ijHhy5DWbH4SK85A2 (registracija iki 2018 m. spalio 20 d.)
22. Transportu į ir iš repeticijų vietų ir pietumis rūpinasi patys dalyviai, visomis priemonėmis – projekto organizatoriai. Dalyvavimas projekte yra nemokamas.
23. Dalyvaujančių įstaigų ir organizacijų atstovai įsipareigoja nurodytomis datomis atlydėti savo mokinius į repeticijas ir koncertą. Visuose užsiėmimuose dalyvauja tie patys vaikai.
24. Kiekvienos projekto dienos veikla susideda iš chorinio dainavimo užsiėmimų vaikams ir kvalifikacijos tobulinimo seminarų suaugusiems.
25. Seminarai atviri ir tiems muzikos pedagogams ar studentams, kurių vaikai nedalyvauja projekte. Visi seminarai nemokami.
26. Seminarus lankę dalyviai, užsiregistravę seminaro vietoje ir išklausę visos dienos paskaitas, gauna kvalifikacijos pažymėjimus pasibaigus projektui (po 2019 m. kovo 11 d.) Seminarų tvarkaraštis skelbiamas interneto svetainėje [www.chorasugnele.lt/jungtinis-choras](http://www.chorasugnele.lt/jungtinis-choras)
27. **ORGANIZATORIAI IR KONTAKTINĖ INFORMACIJA**
28. Jungtinio choro meno vadovė yra Valerija Skapienė, vadovės – Ramunė Valaitienė (Šakiai), Danguolė Gerdauskienė ir Vita Baužytė (Gargždai), Rasa Rugaitytė ir Ilona Alėjūnienė (Visaginas), Meilutė Girskienė (Naujoji Akmenė).
29. Projektą organizuoja VšĮ Choro studija „Ugnelė“, Liudo Giros g. 90-1, Vilnius, ir Lietuvos nacionalinis kultūros centras, B. Radvilaitės g. 8, Vilnius.
30. Projekto vadybininkė ir koordinatorė – Ieva Krivickaitė, tel. 8 629 68 060, el. p. choras.ugnele@gmail.com
31. **BAIGIAMOSIOS NUOSTATOS**
32. Su projektu susijusi informacija skelbiama interneto svetainėse [www.lnkc.lt](http://www.llkc.lt) ir [www.chorasugnele.lt/jungtinis-choras](http://www.chorasugnele.lt/jungtinis-choras)